**(ร่าง) แผนปฏิบัติราชการรายปี (พ.ศ. 2567) มหาวิทยาลัยราชภัฏนครศรีธรรมราช**

**ปรัชญา (Philosophy)**

ประทีปถิ่น ประเทืองไทย ก้าวไกลสู่สากล

**วิสัยทัศน์ (Vision)**

มหาวิทยาลัยราชภัฏนครศรีธรรมราช เป็นองค์กรอัจฉริยะ ที่ผลิตบัณฑิตให้มีอัตลักษณ์ มีคุณภาพ มีสมรรถนะ เป็นสถาบันหลักเพื่อพัฒนาชุมชนท้องถิ่นอย่างยั่งยืน สู่สากล

**พันธกิจ (Mission)**

1) ผลิตบัณฑิตให้มีคุณภาพ มีทัศนคติที่ดี เป็นพลเมืองดีในสังคม และมีสมรรถนะตามความต้องการของผู้ใช้บัณฑิต

2) วิจัยสร้างองค์ความรู้และนวัตกรรมที่มีคุณภาพและได้มาตรฐานเป็นที่ยอมรับ มุ่งเน้นการบูรณาการเพื่อนำไปใช้ประโยชน์ได้อย่างเป็นรูปธรรม

3) พัฒนาท้องถิ่นตามศักยภาพ สภาพปัญหาและความต้องการที่แท้จริงของชุมชน โดยการถ่ายทอดองค์ความรู้ เทคโนโลยี และน้อมนำแนวพระราชดำริสู่การปฏิบัติ

4) สร้างเครือข่ายความร่วมมือกับทุกภาคส่วนเพื่อการพัฒนาท้องถิ่น และเสริมสร้างความเข้มแข็งของผู้นำชุมชนให้มีคุณธรรมและความสามารถในการบริหารงานเพื่อประโยชน์ต่อส่วนรวม

5) บริหารจัดการทรัพยากรภายในมหาวิทยาลัยอย่างมีประสิทธิภาพด้วยหลักธรรมาภิบาล พร้อมรองรับบริบทการเปลี่ยนแปลง เพื่อให้เกิดการพัฒนาอย่างต่อเนื่องและยั่งยืน

**ยุทธศาสตร์ที่ 1 การพัฒนาท้องถิ่น**

**1) เป้าหมาย**

(1) ชุมชนท้องถิ่นได้รับการพัฒนา ทั้งด้านเศรษฐกิจ สังคม สิ่งแวดล้อม และการศึกษา ให้สามารถพึ่งตนเองได้ และเป็นชุมชนต้นแบบในการพัฒนา

(2) ผลงานวิจัยและนวัตกรรม ถูกนำไปใช้ประโยชน์ในการพัฒนาท้องถิ่นเพื่อยกระดับในด้านเศรษฐกิจ สังคม สิ่งแวดล้อม และการศึกษา

(3) สืบสาน อนุรักษ์ ประยุกต์ และพัฒนาศิลปะ วัฒนธรรม และภูมิปัญญาท้องถิ่นให้เข้ากับยุคสมัยเพื่อเพิ่มคุณค่าและมูลค่า

**2) ผลสัมฤทธิ์** ประกอบด้วย 4 วัตถุประสงค์ (Objectives) 24 ผลลัพธ์ (Key Results) ดังนี้

| **Objective** | **Key Results** |
| --- | --- |
| **Objective 1.1** ยกระดับเศรษฐกิจ สังคม และสิ่งแวดล้อม ในท้องถิ่นด้วยองค์ความรู้และนวัตกรรม และพัฒนาผู้ประกอบการในพื้นที่ โดยสร้างโอกาส และช่องทางใหม่ๆ ทางธุรกิจและอาชีพที่เหมาะสม รวมทั้งเสริมหนุนการสร้าง Social Enterprise และ BCG Economy เพื่อการพัฒนาเชิงพื้นที่อย่างยั่งยืน โดยชุมชนสามารถจัดการตนเองได้ และมีดัชนีชี้วัดความสุขมวลรวมชุมชนตามหลักของปรัชญาเศรษฐกิจพอเพียงเพิ่มขึ้น | **KR 1.1.1** จำนวนหมู่บ้าน/โรงเรียน ที่มหาวิทยาลัย เข้าไปดำเนินงานโครงการพัฒนาท้องถิ่น (C) |
| **KR 1.1.2** จำนวนฐานข้อมูลของพื้นที่ (บริบท สภาพปัญหา ศักยภาพ ความต้องการที่แท้จริงของชุมชน) ที่มหาวิทยาลัย เข้าไปดำเนินงานโครงการ (C) |
| **KR 1.1.3** รายได้ในชุมชนเป้าหมายเพิ่มขึ้นอย่างน้อยร้อยละ 10 ต่อปี (1A) |
| **KR 1.1.4** เกิดผู้ประกอบการรายใหม่หรือการจ้างงานใหม่ (1B) |
| **KR 1.1.5** เกิดนวัตกรรมการใช้ประโยชน์จากพืช/สัตว์และวัฒนธรรม เพื่อเศรษฐกิจ (1C) |
| **KR 1.1.6** ครัวเรือนที่ได้รับการยกระดับให้พ้นเส้นความยากจน (1D) |
| **KR 1.1.7** มหาวิทยาลัยราชภัฏนครศรีธรรมราชมี big data platform ที่รวบรวมข้อมูลผลงานนวัตกรรมชุมชน ข้อมูลผู้เชี่ยวชาญ และนวัตกรชุมชน (1E) |
| **KR 1.1.8** จำนวนหมู่บ้านที่ได้รับการพัฒนาเป็นหมู่บ้านนวัตกรรมสู่ความยั่งยืน |
|  | **KR 1.1.9** จำนวนแหล่งท่องเที่ยวที่เพิ่มขึ้นและได้รับการพัฒนาจากจุดเด่นหรือเอกลักษณ์ของชุมชนท้องถิ่น (สะสม) |
|  | **KR 1.1.10** จำนวนภาคีเครือข่ายทั้งภาครัฐ ภาคเอกชน และภาคประชาสังคม ที่ร่วมมือกับมหาวิทยาลัยราชภัฏนครศรีธรรมราชดำเนินโครงการพัฒนาท้องถิ่นในพื้นที่บริการ(C) |
| **Objective 1.2** พัฒนางานวิจัยสร้างองค์ความรู้และนวัตกรรมที่สนองพระบรมราโชบายในการยกระดับคุณภาพการศึกษาและการพัฒนาท้องถิ่น | **KR 1.2.1** อาจารย์มีการตีพิมพ์เผยแพร่บทความในฐานข้อมูลระดับชาติหรือนานาชาติ (Super KPI) |
| **KR 1.2.2** อาจารย์มีผลงานวิจัย (Super KPI) |
| **KR 1.2.3** ผลงานวิจัย นวัตกรรมหรือสิ่งประดิษฐ์ที่ได้รับการยื่นและจดทะเบียน/จดแจ้งทรัพย์สินทางปัญญา |
|  | **KR 1.2.4** เงินทุนวิจัยที่ได้รับการสนับสนุนงบประมาณจากแหล่งทุน |
| **Objective 1.3** ยกระดับคุณภาพการศึกษาของโรงเรียนในพื้นที่โดยเฉพาะโรงเรียนขนาดเล็ก กลุ่มเปราะบาง และโรงเรียนในโครงการพระราชดำริ รวมทั้งการเรียนรู้ตลอดชีวิตของประชากรทุกกลุ่มทุกช่วงวัยในพื้นที่ | **KR 1.3.1** คะแนนทดสอบผลสัมฤทธิ์ทางการศึกษาของโรงเรียนในกลุ่มที่มีคะแนนทดสอบน้อยที่สุดร้อยละ 20 ล่าง ในพื้นที่บริการของมหาวิทยาลัยราชภัฏเพิ่มขึ้นร้อยละ 5 ต่อปี (1F) |
| **KR 1.3.2** มีหลักสูตรการเรียนรู้ระยะสั้น เพื่อสร้างอาชีพให้กลุ่มเปราะบาง ได้แก่ กลุ่มผู้สูงอายุ และผู้พิการ ให้มีรายได้เพิ่มขึ้นร้อยละ 10 (1G) |
| **KR 1.3.3** การพัฒนาให้ครูประจำการทั่วไป 4 มีสมรรถนะการจัดการ เรียนรู้เชิงรุก (active learning) ตามหลักสูตรฐานสมรรถนะ ร้อยละ 10 ของครูในพื้นที่บริการของมหาวิทยาลัยราชภัฏนครศรีธรรมราช (1H) |
|  | **KR 1.3.4** มีเครื่องมือและสื่อการเรียนรู้เพื่อพัฒนาเส้นทางอาชีพและ วิชาการโดยมุ่งเน้นที่คุณภาพผู้เรียนเป็นสำคัญ(1I) |
|  | **KR 1.3.5** อัตราการเรียนต่อระดับอุดมศึกษาและการเรียนรู้ตลอดชีวิตของประชากรในพื้นที่เพิ่มขึ้นร้อยละ 10 ต่อปี (1J) |
| **Objective 1.4** อนุรักษ์ ฟื้นฟู สืบทอด และพัฒนาศิลปะและวัฒนธรรมและภูมิปัญญาท้องถิ่นให้เข้ากับยุคสมัย | **KR 1.4.1** แหล่งเรียนรู้ทางศิลปวัฒนธรรมและภูมิปัญญาท้องถิ่น เพื่อเพิ่มคุณค่า มูลค่า และสำนึกรักษ์ท้องถิ่น ทั้งภายในและภายนอกมหาวิทยาลัย(C) |
| **KR 1.4.2** รางวัลด้านศิลปะและวัฒนธรรมที่ยอมรับได้ในระดับท้องถิ่น/จังหวัด/ภูมิภาค/ระดับชาติหรือระดับนานาชาติ |
| **KR 1.4.3** ฐานข้อมูลวิชาการด้านศิลปะและวัฒนธรรม(Super PKI) |
|  | **KR 1.4.4** จำนวนแหล่งทุนทางศิลปวัฒนธรรมและภูมิปัญญาท้องถิ่นที่ได้รับการพัฒนา สร้างคุณค่าทางสังคมและเพิ่มมูลค่าทางเศรษฐกิจ |
|  | **KR 1.4.5** จำนวนกิจกรรมพัฒนานักศึกษา/ชุมชนด้วยมิติทางศิลปวัฒนธรรม |

**3) แนวทางการพัฒนา**

1. **ด้านการวิจัยสร้างองค์ความรู้และนวัตกรรม**
2. พัฒนาระบบกลไกการพัฒนางานวิจัยและนวัตกรรมของมหาวิทยาลัยให้ครบวงจร เพื่อให้สามารถผลิตผลงานวิจัยและสร้างนวัตกรรมที่มีคุณภาพและมีมาตรฐานสากล
3. ยกระดับวารสารของมหาวิทยาลัยเพื่อเข้าสู่ฐาน TCI 1/ACI/Scopus ตามลำดับต่อไป
4. สร้างความเชี่ยวชาญด้านการผลิตผลงานวิจัยและนวัตกรรม ด้วยการบ่มเพาะนักวิจัย เพื่อวิจัยสร้างองค์ความรู้และนวัตกรรมที่จำเป็นต่อการพัฒนาชุมชนท้องถิ่นและประเทศตามยุทธศาสตร์วิจัยของประเทศ
5. สร้างเครือข่ายความร่วมมือ และมีกิจกรรมความร่วมมือระหว่างเครือข่ายต่าง ๆ เพื่อประโยชน์ในการแลกเปลี่ยนเรียนรู้ของนักวิจัย การวิจัยข้ามศาสตร์ข้ามสถาบัน
6. เพิ่มแหล่งทุนอุดหนุนการวิจัยที่หลากหลาย และการเผยแพร่ผลงานการวิจัยหรือนวัตกรรมในระดับนานาชาติ
7. สนับสนุนงานวิจัย นวัตกรรม เพื่อสร้างองค์ความรู้ด้านการวิจัย นวัตกรรม ทรัพย์สินทางปัญญา และขยายผลต่อยอดสู่การใช้ประโยชน์เชิงพาณิชย์ และการพัฒนาท้องถิ่น
8. **ด้านการพัฒนาชุมชนท้องถิ่น**
9. การพัฒนาระบบการบริหารจัดการเพื่อการพัฒนาท้องถิ่น โดยการพัฒนาศูนย์ข้อมูลอัจฉริยะเพื่อการพัฒนาท้องถิ่นภาคใต้ (Smart Data Center) ที่เชื่อมโยงข้อมูลกับศูนย์วิจัยเฉพาะทางในการบริการวิชาการเพื่อยกระดับสินค้าและบริการของชุมชน
10. สร้างภาคีเครือข่ายความร่วมมือกับองค์กรภายนอกทั้งในระดับท้องถิ่น ภูมิภาค ระดับชาติ และนานาชาติ เพื่อสนับสนุนการพัฒนาท้องถิ่น
11. พัฒนาชุมชนท้องถิ่นให้เข้มแข็งและยั่งยืนสู่ชุมชนต้นแบบในการพัฒนาท้องถิ่น โดยเน้นการพัฒนานวัตกรรมเพื่อการพัฒนาชุมชนท้องถิ่น ทั้งด้านเศรษฐกิจ สังคม สิ่งแวดล้อม และการศึกษา

**3.3) ด้านการทะนุบำรุงศิลปะและวัฒนธรรม**

(1) พัฒนาระบบฐานข้อมูลด้านภูมิปัญญา ศิลปะและวัฒนธรรม ให้มีประสิทธิภาพ เพื่อการสืบค้นและเผยแพร่ในระดับประเทศและสากล

(2) พัฒนาระบบ กลไก และการดำเนินงานด้านทะนุบำรุงศิลปะและวัฒนธรรม เพื่อดึงศักยภาพและทุนองค์ความรู้ด้านศิลปะและวัฒนธรรมที่มี มาประยุกต์ พัฒนา ต่อยอด สร้างคุณค่าและมูลค่า ให้แพร่หลาย และเป็นที่ยอมรับในระดับชาติและนานาชาติ

(3) ใช้กระบวนการวิจัยและเทคโนโลยี เพื่อสืบสาน ต่อยอด และสร้างคุณค่าทางศิลปะและวัฒนธรรม และภูมิปัญญาท้องถิ่นอย่างเป็นรูปธรรม

(4) ยกระดับคุณค่าทางด้านภูมิปัญญา ศิลปะและวัฒนธรรมของท้องถิ่นสู่การสร้างมูลค่าให้เกิดขึ้นกับชุมชนท้องถิ่นอย่างเป็นรูปธรรม

(5) ส่งเสริมให้นักศึกษาและบุคลากรตระหนักในคุณค่าของศิลปะและวัฒนธรรมไทยผ่านกิจกรรมการสืบสานประเพณีไทยโดยร่วมมือกับชุมชน และเครือข่ายวัฒนธรรมภายนอกมหาวิทยาลัย

(6) เพิ่มแหล่งเรียนรู้ทางศิลปะและวัฒนธรรม ภูมิปัญญาท้องถิ่นทั้งภายในและภายนอกมหาวิทยาลัย

**4) โครงการ/การดำเนินงาน**

1. โครงการพัฒนางานวิจัย สร้างองค์ความรู้ และนวัตกรรม เพื่อการพัฒนาท้องถิ่น (โครงการที่ 1)
2. โครงการพัฒนาคุณภาพชีวิต และยกระดับเศรษฐกิจฐานราก (โครงการที่ 2)
3. โครงการยกระดับมาตรฐานผลิตภัณฑ์ชุมชนยั่งยืนสู่แพลตฟอร์มออนไลน์ (โครงการที่ 3)
4. โครงการศูนย์การเรียนรู้เพื่อเป้าหมายการพัฒนาที่ยั่งยืนสำหรับการบริหารจัดการทรัพยากรชุมชน (โครงการที่ 4)
5. โครงการยกระดับคุณภาพการศึกษาโรงเรียนขนาดเล็ก (โครงการที่ 5)
6. โครงการส่งเสริม สืบสาน พระบรมราโชบายด้านการศึกษาและแนวพระราชดำริ (โครงการที่ 6)
7. โครงการอนุรักษ์ ฟื้นฟู สืบทอด และพัฒนาศิลปะและวัฒนธรรม และภูมิปัญญาท้องถิ่น (โครงการที่ 7)
8. โครงการเสริมสร้างสมรรถนะภาคีเครือข่ายและบูรณาการพันธกิจเพื่อการพัฒนาท้องถิ่น และการวางแผนพัฒนาเชิงพื้นที่   
   (โครงการที่ 8)

**ยุทธศาสตร์ที่ 2 การผลิตและพัฒนาครู**

**1) เป้าหมาย**

(1) บัณฑิตครูมีความสามารถในการจัดการเรียนการสอนและการประเมินผู้เรียนฐานสมรรถนะ

(2) บัณฑิตครูมีสมรรถนะและคุณลักษณะ 4 ประการ ตามพระบรมราโชบายด้านการศึกษา

(3) ผู้สอนคณะครุศาสตร์ คณะร่วมผลิตครูและศิษย์เก่าที่ประกอบวิชาชีพครูในโรงเรียนร่วมพัฒนาวิชาชีพได้รับการพัฒนาสมรรถนะทางวิชาชีพ ในด้านการจัดการเรียนการสอนและการประเมินผู้เรียนฐานสมรรถนะ หรือสอดคล้องกับความต้องการและทันยุคสมัยการเปลี่ยนแปลง

**2) ผลสัมฤทธิ์** ประกอบด้วย 4 วัตถุประสงค์ (Objectives) 9 ผลลัพธ์ (Key Results) ดังนี้

| **Objective** | **Key Results** |
| --- | --- |
| **Objective 2.1** ยกระดับการผลิตครูให้มีคุณภาพ สนองพระบรมราโชบายในการยกระดับคุณภาพการศึกษาและการพัฒนาท้องถิ่น และเพิ่มทางเลือกให้บัณฑิตครู มีอาชีพที่ 2 | **KR 2.1.1** มหาวิทยาลัยมีหลักสูตรการผลิตครูฐานสมรรถนะที่ทันสมัยตอบสนองความต้องการของท้องถิ่น และเพิ่มเติมสมรรถนะที่เป็นอัตลักษณ์ของมหาวิทยาลัย (2B) |
| **KR 2.1.2** หลักสูตรการผลิตครูมีอาชีพทางเลือกอย่างน้อย 1 อาชีพ โดยมีการเพิ่มฐานสมรรถนะสำหรับอาชีพนั้นอย่างเพียงพอ (2D) |
| **Objective 2.2** พัฒนานักศึกษาครูให้มีความสามารถในการจัดการเรียนการสอนและการประเมินผู้เรียนฐานสมรรถนะ | **KR 2.2.1** นักศึกษามีความสามารถในการจัดการเรียนการสอนและการประเมินผู้เรียนฐานสมรรถนะ (ผลการประเมินสมรรถนะจากโรงเรียนร่วมพัฒนาวิชาชีพ) |
| **KR 2.2.2** ผลงานวิจัยเพื่อพัฒนาการเรียนการสอนหรืองานวิจัยในชั้นเรียนของนักศึกษาชั้นปีสุดท้ายจากการฝึกประสบการณ์วิชาชีพ |
| **Objective 2.3** มีนวัตกรรมการเรียนการสอนเฉพาะศาสตร์ เพื่อยกระดับคุณภาพการผลิตและพัฒนาครู ให้มีสมรรถนะและทักษะที่จำเป็นสอดคล้องกับการพัฒนาคนของท้องถิ่น | **KR 2.3.1** คณะครุศาสตร์ และคณะร่วมผลิตครูมีนวัตกรรมทางการศึกษาเพื่อพัฒนาคุณภาพผู้เรียน (2E) |
| **KR 2.3.2** คณะครุศาสตร์ และคณะร่วมผลิตครู สร้างนวัตกรรมทางการศึกษาหรือเป็นพี่เลี้ยงในการพัฒนานวัตกรรมร่วมกันกับโรงเรียนร่วมพัฒนาวิชาชีพ |
| **KR 2.3.3** ผลงานวิจัย/นวัตกรรมสาขาวิชาชีพครูที่นำไปใช้ประโยชน์ต่อการผลิตและพัฒนาครูเพิ่มขึ้น(C) |
| **Objective 2.4** พัฒนาครูโรงเรียนร่วมพัฒนาวิชาชีพที่เป็นศิษย์เก่าให้มีสมรรถนะทางวิชาชีพที่ทันยุคสมัยและได้รับการพัฒนาสมรรถนะทางวิชาชีพครู | **KR 2.4.1** ครูประจำการในโรงเรียนร่วมพัฒนาวิชาชีพ/ศิษย์เก่าของมหาวิทยาลัยราชภัฏได้รับการพัฒนาสมรรถนะทางวิชาชีพครู(2A) |
| **KR 2.4.2** ผู้สอนคณะครุศาสตร์และผู้สอนที่ร่วมผลิตครูได้รับการพัฒนาศักยภาพวิชาชีพครู ไม่น้อยกว่า 50 ชั่วโมง/ปี(C)(2C) |

**3) แนวทางการพัฒนา**

(1) พัฒนาหลักสูตรการผลิตและพัฒนาครู ให้มีฐานสมรรถนะ คุณลักษณะ 4 ประการ ตามพระบรมราโชบาย และมีอาชีพที่ 2 สอดคล้องกับวิชาที่ศึกษาร่วมกับหน่วยงานในพื้นที่ และพัฒนาหลักสูตรใหม่รองรับการผลิตและพัฒนาครูให้ครอบคลุมทุกช่วงวัย

(2) ส่งเสริม และยกระดับมาตรฐานการผลิตและพัฒนาครูและบุคลากรทางการศึกษา ให้มีสมรรถนะสูง และเป็นความต้องการของประเทศ

(3) พัฒนาเครือข่ายความร่วมมือในการผลิตและพัฒนาครูเพื่อยกระดับมาตรฐานและคุณภาพให้สามารถแข่งขันได้ พร้อมทั้งขยายเครือข่ายความร่วมมือในการผลิตและพัฒนาครูในระดับชาติและนานาชาติ

(4) ส่งเสริมผลงานวิจัย งานสร้างสรรค์ และนวัตกรรม ที่เกี่ยวข้องกับการผลิตและพัฒนาครู และได้รับการตีพิมพ์เผยแพร่ระดับชาติและนานาชาติ

(5) พัฒนาครูประจำการที่เป็นศิษย์เก่าของมหาวิทยาลัยราชภัฏให้มีศักยภาพและความก้าวหน้าทางวิชาชีพ

**4) โครงการ/การดำเนินงาน**

(1) โครงการปฏิรูประบบการผลิตและพัฒนาบัณฑิตครูในรูปแบบร่วมผลิตระหว่างสถาบันอุดมศึกษาและโรงเรียนในพื้นที่โดยใช้ชุมชนท้องถิ่นเป็นฐาน (โครงการที่ 9)

(2) โครงการยกระดับมาตรฐานสมรรถนะบัณฑิตครูสู่ความเป็นเลิศ และสร้างผู้เรียนให้มีคุณลักษณะ 4 ประการตามพระบรมราโชบาย (โครงการที่ 10)

(3) โครงการบูรณาการการผลิตและพัฒนาครูกับการเรียนการสอน การวิจัย การบริการวิชาการ และการทะนุบำรุงศิลปวัฒนธรรม (โครงการที่ 11)

(4) โครงการพัฒนาครูประจำการให้มีสมรรถนะทางวิชาชีพที่ทันยุคสมัย (โครงการที่ 12)

**ยุทธศาสตร์ที่ 3 การยกระดับคุณภาพการศึกษา**

**1) เป้าหมาย**

(1) บัณฑิตมีคุณภาพ มีอัตลักษณ์ สมรรถนะ คุณลักษณะ 4 ประการ ตามพระบรมราโชบายด้านการศึกษา และมีการเรียนรู้ตลอดชีวิต (Lifelong Learning) พร้อมรองรับบริบทที่เปลี่ยนแปลง เป็นที่ต้องการของผู้ใช้บัณฑิตและการเป็นผู้ประกอบการ

(2) นักเรียนโรงเรียนสาธิตมีศักยภาพและความเป็นเลิศ โดยเมื่อนักเรียนจบการศึกษาชั้นประถมศึกษาปีที่ 6 ผู้เรียนทุกคนสามารถสอบเข้าศึกษาต่อตรงตามความสามารถในโรงเรียนแข่งขันสูง และเตรียมความพร้อมให้โรงเรียนสาธิตสามารถเปิดการสอนระดับมัธยมศึกษาตอนต้น

**2) ผลสัมฤทธิ์** ประกอบด้วย 6 วัตถุประสงค์ (Objectives) 24 ผลลัพธ์ (Key Results) ดังนี้

| **Objective** | **Key Results** |
| --- | --- |
| **Objective 3.1** มหาวิทยาลัยมีหลักสูตรที่มีรูปแบบการเรียนรู้ตอบสนองต่อการพัฒนาท้องถิ่นและสอดคล้องกับการพัฒนาประเทศ | **KR 3.1.1** หลักสูตรบูรณาการศาสตร์หรือหลักสูตร CWIE/WIL/SIL หรือหลักสูตรฐานสมรรถนะ ที่ตอบสนองต่อการพัฒนาท้องถิ่นและสอดคล้องกับการพัฒนาประเทศ (Super KPI) |
| **KR 3.1.2** จำนวนนักศึกษาที่ผ่านหลักสูตรการบูรณาการกับสถานประกอบการหรือหลักสูตร CWIE/WIL/SIL ที่ก่อให้เกิดการจ้างงานหลังสำเร็จการศึกษา (3F) |
| **KR 3.1.3** จำนวนการสร้างความร่วมมือในการผลิตหลักสูตรร่วมกับสถานประกอบการ หรือการเคลื่อนย้ายบุคลากรมหาวิทยาลัยราชภัฏนครศรีธรรมราชสู่สถานประกอบการ หรือการวิจัยและพัฒนานวัตกรรมร่วมกับสถานประกอบการ (สะสม) (3G) |
| **Objective 3.2** มหาวิทยาลัยมีการจัดการศึกษาเพื่อการเรียนรู้ตลอดชีวิต (Lifelong Learning) เพื่อพัฒนาและยกระดับทักษะ (Re skills/Up skills/New skills) ของศิษย์เก่าและประชากรในพื้นที่ที่เกี่ยวข้องกับคณะและสาขาวิชาต่าง ๆ ของมหาวิทยาลัยราชภัฏนครศรีธรรมราช | **KR 3.2.1** หลักสูตรระยะสั้น NonDegree หลักสูตรปกติ Degree Program และ Credit Bank ในรูปแบบออฟไลน์ ออนไลน์ หรือทางไกล ตามความต้องการของท้องถิ่น (Super KPI) |
| **KR 3.2.2** จำนวนแพลทฟอร์มการเรียนรู้ตลอดชีวิตที่เชื่อมโยงกับระบบเทียบโอนหน่วยกิต (Credit Bank) ของมหาวิทยาลัยราชภัฏกลุ่มภาคใต้ที่สามารถเชื่อมโยงข้ามมหาวิทยาลัยและข้ามสาขาวิชา (3L) |
| **KR 3.2.3** จำนวนผู้เข้าเรียนที่ได้รับ Re skills/Up skills/New skills ผ่านแพลตฟอร์ม (online/onsite/ hybrid) ของมหาวิทยาลัย (3K, 3M) |
| **Objective 3.3** บัณฑิตมีสมรรถนะและทักษะที่สอดคล้องกับความต้องการของท้องถิ่นและการพัฒนาประเทศ | **KR 3.3.1** นักศึกษาสอบผ่านการวัดระดับความสามารถด้านการใช้ภาษาอังกฤษตามมาตรฐาน CEFR หรือเทียบเท่ามาตรฐานสากลอื่นตามเกณฑ์ที่มหาวิทยาลัยกำหนด (C) |
| **KR 3.3.2** นักศึกษามีสมรรถนะด้านดิจิทัลตามกรอบมาตรฐาน IC3 |
| **KR 3.3.3** ร้อยละของนักศึกษาที่มีหนี้ที่ได้รับการดูแลให้มีรายได้ระหว่างเรียน (3D) |
|  | **KR 3.3.4** จำนวนนวัตกรรมเพื่อสังคม/นวัตกรรมชุมชนจากนักศึกษา (3E) |
|  | **KR 3.3.5** นักศึกษาที่เข้าร่วมกิจกรรมพัฒนาอัตลักษณ์/พระราโชบายด้านการศึกษา 4 ประการ/ตามกรอบแนวทางการพัฒนานักศึกษามหาวิทยาลัยราชภัฏนครศรีธรรมราช/ทักษะบัณฑิตศตวรรษที่ 21 |
|  | **KR 3.3.6** ร้อยละของนักศึกษาที่ได้รับประกาศนียบัตร วุฒิบัตร เกียรติบัตร ที่เกี่ยวข้องกับสาขากับการสำเร็จการศึกษา (C) |
|  | **KR 3.3.7** ผลงานนักศึกษา อาจารย์ที่ได้รับการตีพิมพ์เผยแพร่หรือได้รับรางวัลในระดับชาติหรือนานาชาติ (C) |
|  | **KR 3.3.8** อัตราการได้งานทำ หลังสำเร็จการศึกษาของบัณฑิตมหาวิทยาลัยราชภัฏนครศรีธรรมราช ภายในระยะเวลา 1 ปี (C) |
|  | **KR 3.3.9** จำนวนนักศึกษาที่ผ่านการเพิ่ม Soft Skill ด้วยกระบวนการวิศวกรสังคม และมีทักษะวิศวกรสังคม และได้รับผลการประเมินทักษะที่มีมาตรฐาน (3A) |
|  | **KR 3.3.10** จำนวนนักศึกษาที่มีทักษะการเป็นผู้ประกอบการ (3C) |
| **Objective 3.4** มหาวิทยาลัยมีความพร้อมสู่ความเป็นนานาชาติ | **KR 3.4.1** จำนวนความร่วมมือกับหน่วยงานต่างประเทศ |
| **KR 3.4.2** การเคลื่อนย้ายอาจารย์/นักวิจัย/นักศึกษา กับต่างประเทศ (3I) |
|  | **KR 3.4.3** ผลการจัดอันดับ SDGs Ranking (3H, Super KPI) |
| **Objective 3.5** ผลสัมฤทธิ์ทางการเรียนของนักเรียนสอบผ่านการวัดมาตรฐาน | **KR 3.5.1** นักเรียนมีสมรรถนะทางภาษาอังกฤษกรอบ CEFR |
| **KR 3.5.2** นักเรียนมีสมรรถนะทางภาษาจีนตามเกณฑ์ YCT |
|  | **KR 3.5.3** นักเรียนระดับชั้นประถมศึกษาปีที่ 6 มีผลสัมฤทธิ์ทางการเรียนสามารถสอบผ่านการทดสอบระดับชาติ (O-net) มีค่าคะแนนเฉลี่ยสูงกว่าคะแนนเฉลี่ยระดับจังหวัดร้อยละ 70 ของนักเรียนที่เข้าสอบ |
| **Objective 3.6** โรงเรียนสาธิตมหาวิทยาลัยราชภัฏนครศรีธรรมราชขยายการศึกษาขั้นพื้นฐานจนถึงระดับมัธยมศึกษาปีที่ 1 - 6 | **KR 3.6.1** ความพร้อมในการเปิดมัธยมศึกษาตอนต้น (Super KPI) |
| **KR 3.6.2** นักเรียนสมัครเข้าเรียนต่อโรงเรียนสาธิตฯ ระดับมัธยมศึกษาเกินแผนที่กำหนด |

**3) แนวทางการพัฒนา**

1. ปรับปรุงและพัฒนาหลักสูตรให้มีความโดดเด่นและหลากหลาย ตอบสนองการพัฒนาท้องถิ่นและสอดคล้องกับแนวทางการพัฒนาประเทศ โดยร่วมกับสถานประกอบการเพื่อออกแบบและวางแผนการเรียนรู้เชิงบูรณาการกับการทำงาน (หลักสูตร การสอน และการประเมิน)
2. เร่งรัดพัฒนาหลักสูตรทุกระดับให้เป็นหลักสูตรฐานสมรรถนะเพื่อรองรับกฎกระทรวง อว. และการประกันคุณภาพการศึกษา AUN-QA
3. เร่งรัด สนับสนุน ส่งเสริม ให้แต่ละหลักสูตรได้จัดทำหลักสูตรระยะสั้น (Re skills/Up skills/New skills) ทั้งที่เป็น Non Degree หลักสูตรปกติ (Degree Program) สำหรับการบริการวิชาการ และรองรับระบบธนาคารหน่วยกิต (Credit bank)
4. ผลิตบัณฑิตให้มีความพร้อมในการเรียนรู้กับการจัดการเรียนรู้ยุคใหม่ ตรงตามความต้องการของผู้ใช้บัณฑิต ทั้งด้านสมรรถนะวิชาชีพ ทักษะบัณฑิตศตวรรษที่ 21 และคุณลักษณะ 4 ประการ ตามพระบรมราโชบาย
5. การบูรณาการการเรียนการสอนกับการวิจัย และการพัฒนาท้องถิ่นเพื่อสร้างบัณฑิตให้เป็นวิศวกรสังคม
6. พัฒนาระบบกระบวนการเพื่อเพิ่มจำนวนผู้เข้าศึกษาต่อในมหาวิทยาลัยราชภัฏนครศรีธรรมราช
7. พัฒนาเครือข่ายความร่วมมือกับหน่วยงานองค์กรภายในและภายนอก เพื่อยกระดับคุณภาพการจัดการการศึกษา รวมถึงส่งเสริมให้ศิษย์เก่ามีบทบาทในการร่วมพัฒนามหาวิทยาลัยมากขึ้น
8. ส่งเสริม การพัฒนาศักยภาพและความเป็นเลิศของนักเรียนโรงเรียนสาธิตด้วยการพัฒนาหลักสูตรสถานศึกษาและความเป็นมืออาชีพของบุคลากร
9. ส่งเสริมและสนับสนุนให้ทุกหลักสูตรและโรงเรียนสาธิตสร้างเครือข่ายความร่วมมือทางวิชาการกับหน่วยงาน มหาวิทยาลัย โรงเรียน ทั้งในระดับภูมิภาค ระดับประเทศ และระดับนานาชาติ
10. ขยายการจัดการศึกษาขั้นพื้นฐานโรงเรียนสาธิตมหาวิทยาลัยราชภัฏนครศรีธรรมราชจนถึงระดับมัธยมศึกษาปีที่ 1 - 6 โดยเริ่มจัดการศึกษาระดับมัธยมศึกษาปีที่ 1 - 6 ปีละ 1 ระดับชั้นการศึกษา

**4) โครงการ/การดำเนินงาน**

1. โครงการพัฒนาและปรับปรุงหลักสูตร (โครงการที่ 13)
2. โครงการพัฒนาหลักสูตรระยะสั้น และระบบธนาคารหน่วยกิต (โครงการที่ 14)
3. โครงการพัฒนาคุณภาพหลักสูตรรองรับระบบประกันคุณภาพหลักสูตร AUN-QA เพื่อมุ่งสู่ความเป็นนานาชาติ (โครงการที่ 15)
4. โครงการพัฒนานักศึกษาให้มีอัตลักษณ์ และคุณลักษณะ 4 ประการ ตามพระบรมราโชบายด้านการศึกษา (โครงการที่ 16)
5. โครงการพัฒนาความรู้ทักษะภาษาอังกฤษ และทักษะการใช้เทคโนโลยีดิจิทัลในศตวรรษที่ 21 (โครงการที่ 17)
6. โครงการแลกเปลี่ยนด้านวิชาการของนักศึกษา อาจารย์ นักวิจัย กับเครือข่ายความร่วมมือ (โครงการที่ 18)
7. โครงการพัฒนาผลสัมฤทธิ์สู่โรงเรียนที่มีความแข่งขันสูง (โครงการที่ 19)
8. โครงการขับเคลื่อนโรงเรียนสาธิตขยายการจัดการศึกษาระดับมัธยมศึกษา (โครงการที่ 20)

**ยุทธศาสตร์ที่ 4 การพัฒนาระบบบริหารจัดการ**

**1) เป้าหมาย**

* + - 1. มหาวิทยาลัยมีระบบโครงสร้างพื้นฐาน และระบบข้อมูล เทคโนโลยีสารสนเทศที่มีประสิทธิภาพ เพื่อประโยชน์ในการบริหาร การตัดสินใจ และการบริการที่เป็นเลิศ มีความโปร่งใสและสามารถตรวจสอบได้ และพัฒนาไปสู่การเป็น “SMART organization”
      2. บุคลากรมีสมรรถนะที่เหมาะสมกับการทำงาน และมีสมรรถนะใหม่ๆ สามารถรองรับการเปลี่ยนแปลงของบริบทการพัฒนา มีจิตบริการ ทำงานเชิงรุก สามารถบูรณาการการทำงานกับภาคส่วนอื่นได้อย่างเป็นรูปธรรม เรียนรู้และพัฒนาตนเองอย่างต่อเนื่องและพร้อมรับบริบทที่เปลี่ยนแปลง

**2) ผลสัมฤทธิ์** ประกอบด้วย 4 วัตถุประสงค์ (Objectives) 17 ผลลัพธ์ (Key Results) ดังนี้

| **Objective** | **Key Results** |
| --- | --- |
| **Objective 4.1** ปรับเปลี่ยนองค์กรเพื่อไปสู่ Digital organization & Green university ที่มีความคล่องตัวและมีประสิทธิภาพ | **KR 4.1.1** ระบบฐานข้อมูล (Big Data Platform) ที่เชื่อมโยง หรือ สามารถแลกเปลี่ยนและเข้าถึง resources ร่วมกันกับมหาวิทยาลัยราชภัฏ (4A, 4E) |
| **KR 4.1.2** กระบวนงานที่ได้รับการปรับเปลี่ยนเป็นดิจิทัล (Super KPI) |
| **KR 4.1.3** ระบบโครงสร้างพื้นฐานที่รองรับการบริหารงานตามพันธกิจ(Super KPI) |
| **KR 4.1.4** ผลการจัดอันดับมหาวิทยาลัยสีเขียวโลก (Green University Ranking) (4D) |
| **Objective 4.2** บุคลากรมหาวิทยาลัยราชภัฏนครศรีธรรมราช มีสมรรถนะสูง สอดคล้องตามสาขางานและมีทักษะรองรับการเปลี่ยนแปลง | **KR 4.2.1** บุคลากรมหาวิทยาลัยราชภัฏ ได้รับการ Re skills/Up skills/New skills ไม่น้อยกว่า 12 ชั่วโมงต่อปี (4H) |
| **KR 4.2.2** อาจารย์ดำรงตำแหน่งทางวิชาการ (4I, Super KPI) |
| **KR 4.2.3** อาจารย์ได้รับแต่งตั้งให้ดำรงตำแหน่งทางวิชาการด้านรับใช้ท้องถิ่นและสังคม(4I) |
|  | **KR 4.2.4** เพิ่มจำนวนศาสตราจารย์ในมหาวิทยาลัยราชภัฏ อย่างน้อย 1 เท่า ของปีฐาน (4J) |
|  | **KR 4.2.5** อาจารย์มีคุณวุฒิปริญญาเอก (Super KPI) |
|  | **KR 4.2.6** บุคลากรสายสนับสนุนวิชาการได้รับแต่งตั้งให้ดำรงตำแหน่งในสายงานที่สูงขึ้น (4I, Super KPI) |
|  | **KR 4.2.7** บุคลากรสายสนับสนุนวิชาการมีคู่มือการปฏิบัติงาน (super KPI) |
|  | **KR 4.2.8** ดัชนีความผูกพันของบุคลากรในมหาวิทยาลัย |
| **Objective 4.3** ผลสัมฤทธิ์ของการดำเนินงานที่มีประสิทธิภาพและเกิดประโยชน์สูงสุดต่อองค์กร | **KR 4.3.1** ผลการประเมินคุณธรรมและความโปร่งใสในการบริหารของภาครัฐของมหาวิทยาลัยราชภัฎนครศรีธรรมราช (C) |
|  | **KR 4.3.2** ผลการดำเนินงานการประเมินคุณภาพการศึกษาภายใน |
|  | **KR 4.3.3** ผลการติดตาม ตรวจสอบ และประเมินผลงานของมหาวิทยาลัย (SSR) |
|  | **KR 4.3.4** ความพึงพอใจด้านสภาพแวดล้อมและสิ่งอำนวยความสะดวกภายในมหาวิทยาลัย |
|  | **KR 4.3.5** ความพึงพอใจของผู้รับบริการในการให้บริการ(C) |

**3) แนวทางการพัฒนา**

1. พัฒนาระบบบริหารจัดการให้มีประสิทธิภาพโดยใช้เทคโนโลยีดิจิทัล (Smart University)
2. พัฒนาระบบและกลไกการจัดการเรียนรู้ที่ทันสมัย (Smart learning System) ห้องเรียน ห้องปฏิบัติการ ห้องสมุด โดยมีอุปกรณ์การเรียนรู้ สิ่งอำนวยความสะดวก สภาพแวดล้อมและการจัดการเรียนการสอนให้ทันสมัย ตอบโจทย์ไลฟ์สไตล์ปัจจุบัน และพร้อมสำหรับการเรียนรู้ตลอดเวลา
3. พัฒนาคุณภาพโครงสร้างพื้นฐาน ระบบสาธารณูปโภคและสิ่งอำนวยความสะดวกต่าง ๆ (ระบบไฟฟ้า ประปา อินเทอร์เน็ต การจัดการขยะ สวัสดิการ การจราจรฯ) ให้มีมาตรฐานสูงขึ้น โดยเฉพาะโครงข่ายเทคโนโลยีสารสนเทศ
4. พัฒนามหาวิทยาลัยเป็นมหาวิทยาลัยสีเขียว (Smart Green University) ตามองค์ประกอบ 6 ประการ (โครงสร้างพื้นฐาน อนุรักษ์พลังงาน การจัดการของเสียและขยะ การจัดการน้ำ การจัดการจราจร การอนุรักษ์สิ่งแวดล้อม)
5. พัฒนาระบบการบริหารและการพัฒนาทรัพยากรมนุษย์ เพื่อสร้างและพัฒนาบุคลากรให้มีคุณภาพสูง
6. พัฒนาศักยภาพอาจารย์ ให้เป็นผู้สอนมืออาชีพ สามารถจัดการเรียนรู้ที่หลากหลายได้อย่างมีประสิทธิภาพ โดยสนับสนุนการศึกษาต่อระดับปริญญาเอกและการทำผลงานวิชาการเพื่อการเข้าสู่ตำแหน่งวิชาการให้เป็นไปตามเกณฑ์มาตรฐานอุดมศึกษาและการพัฒนา โดยเฉพาะตำแหน่งทางวิชาการด้านรับใช้ท้องถิ่นและสังคม
7. พัฒนาศักยภาพบุคลากรสายสนับสนุนวิชาการ โดยจัดทำระบบกลไกและดำเนินการพัฒนาสมรรถนะบุคลากรสายสนับสนุนวิชาการให้มีความชำนาญในงานที่ปฏิบัติและมีความก้าวหน้าในอาชีพที่ชัดเจน
8. พัฒนาผู้บริหารองค์กรทุกระดับ (ระดับต้น ระดับกลาง และระดับสูง) เพื่อให้สามารถนำองค์กรสู่องค์กรชั้นนำของภูมิภาคและประเทศ
9. กำกับและติดตามให้บุคลากรปฏิบัติตามข้อบังคับ ระเบียบ และประกาศ ด้วยความโปร่งใส
10. พัฒนาระบบการบริหารแผนงบประมาณและแผนบริหารทรัพยากรมนุษย์ในลักษณะบูรณาการให้เป็นไปอย่างมีประสิทธิภาพ รวมทั้งปรับภารกิจและพันธกิจของหน่วยงานให้สอดคล้องกับการพลิกโฉมมหาวิทยาลัย มีโครงสร้างหน่วยงานที่สอดคล้องกับบทบาทภารกิจที่รับผิดชอบ มีความคุ้มค่า และสามารถขับเคลื่อนการบริหารราชการได้อย่างมีประสิทธิภาพและประสิทธิผล
11. พัฒนาระบบการติดตามและประเมินผลการดำเนินงาน และระบบการเงินงบประมาณ ทั้งก่อนเริ่มโครงการ ระหว่างดำเนินการ และหลังดำเนินการ ที่เป็นระบบอย่างต่อเนื่อง และ real time เพื่อนำไปสู่การกำหนดประเด็นการพัฒนาต่อไป
12. ยกระดับคุณภาพมหาวิทยาลัยให้ได้มาตรฐานสากล โดยการพัฒนาระบบกลไกการประกันคุณภาพการศึกษาเพื่อยกระดับคุณภาพมหาวิทยาลัยให้ได้มาตรฐานสากล ทั้งหลักสูตรได้รับการรับรองประสิทธิผลการเรียนรู้ตามมาตรฐานระดับชาติและนานาชาติ คุณภาพการศึกษาเพื่อการดำเนินการที่เป็นเลิศ (EdPEx) และการประกันคุณภาพมหาวิทยาลัยสู่อาเซียน (ASEAN University Network Quality Assurance : AUN-QA) ส่งเสริมการทำวิจัยสถาบัน (Institutional Research : IR) เพื่อยกระดับพัฒนามหาวิทยาลัยสู่ความเป็นเลิศ ตลอดจนสนับสนุนการดำเนินงานของทุกหน่วยงานให้เกิดคุณธรรมและความโปร่งใส มีประสิทธิภาพ ตามหลักธรรมาภิบาลและเป็นองค์กรเปี่ยมสุข
13. ปฏิรูปด้านกฎ ระเบียบ ข้อบังคับ หลักเกณฑ์ ให้มีกฎหมายที่สอดคล้องเหมาะสมกับบริบทและมีเท่าที่จำเป็น เพื่อความคล่องตัวในการบริหารจัดการ มีประสิทธิภาพ โปร่งใส และตรวจสอบได้ รองรับการพลิกโฉมมหาวิทยาลัย

**4) โครงการ/การดำเนินงาน**

1. โครงการส่งเสริม สนับสนุนบุคลากรสู่ความเป็นเลิศ (โครงการที่ 21)
2. โครงการพัฒนาระบบบริหารจัดการมหาวิทยาลัยสู่ความเป็นเลิศ (โครงการที่ 22)
3. โครงการพัฒนาสิ่งอำนวยความสะดวก สภาพแวดล้อม และการจัดการเรียนการสอนให้ทันสมัย (โครงการที่ 23)
4. โครงการสนับสนุนการดำเนินงานของหน่วยงานให้เกิดคุณธรรมและความโปร่งใส มีประสิทธิภาพตามหลักธรรมาภิบาล   
   (โครงการที่ 24)
5. โครงการเครือข่ายสัมพันธ์เพื่อการพัฒนาท้องถิ่น (โครงการที่ 25)

**ยุทธศาสตร์ที่ 5 การบริหารสินทรัพย์และจัดหารายได้**

**1) เป้าหมาย** มหาวิทยาลัยมีระบบกลไกการจัดหารายได้ที่มีประสิทธิภาพทั้งรายได้จากการบริหารสินทรัพย์ รายได้จากการวิจัย และบริการวิชาการ เพื่อให้มหาวิทยาลัยมีความมั่นคงและมีความเสถียรทางการเงิน

**2) ผลสัมฤทธิ์** ประกอบด้วย 1 วัตถุประสงค์ (Objectives) 4 ผลลัพธ์ (Key Results) ดังนี้

| **Objective** | **Key Results** |
| --- | --- |
| **Objective 5.1** ประสิทธิภาพและประสิทธิผลในการจัดหารายได้จากการบริหารทรัพย์สิน การวิจัย บริการวิชาการ และทุนทางปัญญา ของมหาวิทยาลัย | **KR 5.1.1** ร้อยละของคู่ค้าที่เพิ่มขึ้น |
| **KR 5.1.2** ร้อยละของรายได้ที่เพิ่มขึ้นจากการบริหารสินทรัพย์ วิจัย บริการวิชาการ และทุนทางปัญญาของมหาวิทยาลัย (Super KPI) |
| **KR 5.1.3** สัดส่วนเงินรายได้อื่นเทียบกับค่าธรรมเนียมการศึกษา |
| **KR 5.1.4** ระบบกลไกหรือระบบสารสนเทศในการจัดหารายได้ที่มีประสิทธิภาพ |

**3) แนวทางการพัฒนา**

(1) พัฒนาระบบกลไกการจัดหารายได้ของมหาวิทยาลัยให้มีประสิทธิภาพทั้งรายได้จากการบริหารสินทรัพย์ เช่น โรงแรม หอพัก หอประชุม ฯลฯ รายได้จากการวิจัย และรายได้จากการบริการวิชาการ เช่น การจัดทำประกาศเกี่ยวกับสัดส่วนการแบ่งรายได้จากการบริการวิชาการที่ก่อให้เกิดรายได้ ที่มีหลักเกณฑ์ดึงดูดบุคลากรให้จัดบริการวิชาการผ่านมหาวิทยาลัย

(2) ปรับปรุงกฎ ระเบียบ ข้อบังคับในการบริหารสินทรัพย์และจัดหารายได้ให้มีความคล่องตัว สอดคล้องกับบริบทในปัจจุบันและอนาคต

(3) ดำเนินการนำพื้นที่และทรัพย์สินไปใช้ประโยชน์และก่อให้เกิดรายได้มากที่สุด

(4) สร้างความเข้มแข็งในเชิงธุรกิจ โดยการจัดทำแผนการตลาดเชิงรุก และพัฒนาคุณภาพผลิตภัณฑ์และการให้บริการ พร้อมทั้งยกระดับและพัฒนาสินค้า ผลิตภัณฑ์ หรือบริการใหม่ ๆ เพื่อสร้างรายได้เพิ่มขึ้น

**4) โครงการ/การดำเนินงาน**

(1) โครงการบริหารจัดการสินทรัพย์และการจัดหารายได้ (โครงการที่ 26)